4 авыру бала өчен акча җыелып бетте! Әмма «Рамазан – изге гамәлләр ае» хәйрия акциясе дәвам итә

	Изге Рамазан ае тәмамланырга әле 11 көн калса да, «Рамазан – изге гамәлләр ае» хәйрия акциясе кысаларында 4 авыру балага Диния нәзарәте тарафыннан игълан ителгән акча җыю инде төгәлләнеп бетте. Сәдака һәм зәкәт, 7715 номерына җибәрелгән смслар аша тупланган акча Дәлил Вәлиев (3 яшь), Константин Баранов (4 яшь), Камилла Киреева (21 яшь), Руфат Агаевның (13 яшь) дәвалану хакын капларга җитә.	  Яшь кенә булсалар да, бу балаларга куркыныч диагнозлар куелган: авыр формадагы ДЦП, гипертензия-гидроцефаль синдромы һәм кан тамырлары шеше... Коточкыч хәлләренә  карамастан, алар батырларча сәламәтлекләре өчен көрәшәләр. Әти-әниләре матди яктан авырлыклар кичергәнгә, республиканың бар битараф булып читтә калмаганнарга  мөрәҗәгать иттеләр.  Халыкның актив катнашуы, мөселман өммәтенең бердәмлеге хөрмәтенә акча кирәккәннән күбрәк тә җыелды! Кыска вакытта бөтен сумма шушы дүрт баланы дәвалау, тернәкләндерү өчен махсус клиникаларга күчереләчәк. Моннан тыш, “Зәкәт” хәйрия фонды тагы дүрт балага ярдәм итәр өчен хәйрия акциясен дәвам итәргә карар кылды. 
	---	
Татарстан Диния нәзарәте

	№ --- | 15.05.2020	


